Zaldibia eta ura 




Ur edangarriaren inguruan 




aldibiak, Aralar inguruan 
dagoen herri txiki bat izanik, 
ez du sekula ur faltarik izan 
inguruan. Horren lekuko dira 
han-hemenka ditugun hainbat iturri eta 
erreka. Baina herri-gunean zer? 

1950eko hamarkadan egin zen lehen 
ur-ekartzea. Ondoren, 1965 inguruan, 
2. a eta garrantzitsuenetakoa: Arkakatik 
ura hartu (9l/s), Goskindin gordailua 
egin eta herri-guneko etxeetan nahiko 
ura jarri zena. 

Herri-gunea handituz joan zen heinean, 
beste hainbat lekutatik ere ura hartu 
beharra zegoela ikusi zen. Eta behar 
horri erantzuteko, 1970. hamarkadan 
hainbat iturri (3l/s) hartu ziren berriz ere 
Arkakan. Harrezkero, herri-gunean 
behinik behin, zaldibitarrok ez dugu 
ur faltarik sumatu. 

Urte askotan era horretan ibili ondoren, 
herrian zeuden hainbat gabeziari 
erantzun beharra etorri zen, zenbait 
baserri eta auzotan zegoen gabeziari, 
esate baterako. 

Gaia aztertu ondoren, eta baserri eta auzo asko altu gelditzen zirela iku- 
sita, 1995. urtean berrikuntza berri bati ekin zitzaion. Aukera ezberdinak 
aztertu ziren, kontsortzioan sartu, udalak egin obra... Zenbaki pila bat 
mahai gainean jarri, eta mila bilera egin ondoren, udalak, aho batez, 
obrak berak egitea erabaki zuen. Obra horiek gauzatu ahal izateko inon- 
go dirulaguntzarik jaso ez zuenez, mailegu batzuk eskatu behar izan 
zituen. Funtsean, proiektu horrek, Deposituetatik ura hartu (3l/s CAF 
enpresarekin hitzartua), hiru gordailu berri (Olakosai, Urtsularre eta 
Gorrine) egin, eta herri-gunearen ur hornidura hobetzeaz gain, Urreta 
Kale, Arruegi, Urtsuerreka, Olaeta, Aiestaran erreka eta Egileor auzoei ur 
arazoa konpontzea zuen helburu. 1998. urtean ekin zitzaion proiektuaren 
lehen faseari, hau da, Deposituetatik ura hartu, hiru gordailuak egin, eta 
Egileor, Olaeta eta Urretakale auzoei ura eman zitzaien. Fase horren kos- 
tua 600.000€ ingurukoa izan zen. 2000. urtean, Deposituetatik hartzen 
zen urak kalitatearen aldetik baldintza guztiak betetzen ez zituela ikusita, 
2. Faseari ekin zitzaion. Fase horretan, Osinberdetik zuzenean hartu, eta 
Arruegi eta Urtsuerreka auzoei jarri zitzaien ura. Horrek, 150.000€ ingu- 
ruko kostatua izan zuen. Azken urte hauetan ere obra dezente egin da 
herrian: Aiestaran erreka auzoko lehen fasea, kale nagusia berritzea 
(estolderia berria)... Era berean, martxan da dagoeneko Aiestaran erre- 
ka auzoan falta diren etxeetan ura jartzeko proiektua. Guzti hori ikusita, 
honako hau esan dezakegu: 

1. Une honetan, Zaldibiak, edateko duen ura BEREA duela, instalazio 
berrituak dituela, eta, gainera, herri-gune eta baserri guztietara 
herriko ura iristen dela. 

2. Obra horiek guztiak aurrera eramateko udalak eskatu zituen 2 mai- 
leguetako bat, 3 urte barru ordainduta egongo dela, eta bestea, 5 
urte barru ordainduko duela. 



Zaldibia eta ura 



Ur zikinaren inguruan 



r zikinei dagokienez, berriz, 
beste kontu batzuk ditugu 
Zaldibian. 1979. urtean 
herri-guneko estolderia eta araztegi 
berria (Arotxanea inguruan) egin ziren 
herrian. Araztegi horrek taxuz bete zuen 
bere egitekoa urte batzuetan, baina 
azken urte hauetan, mantentze ezagatik 
edo beste arrazoiren bat dela medio, ez 
dabil eta ur zikinak errekara joaten dira 
zuzenean. Egoera kaxkar horren 
ondorioz, azken urte hauetan 8.000€ 
inguruko isuna ordaintzen du urtean 
udalak. Hori dela eta, eta egoerari 
irtenbide egoki bat emate aldera, 
hainbat hausnarketa egin eta bi aukera 
jarri ziren mahai gainean: 

1. Legorretan Ur Partzuergoak duen 
araztegira bideratu. 

2. Araztegi propioa berriro martxan 
jarri. 




Bi aukera horiek planteatu zirenean, 2006. urtean, hain zuzen ere, 2. auke- 
ra ez zen aztertu ere egin, eta 1 . aukera ematen zen aukera bakartzat. Hori 
aurrera eraman ahal izateko, berriz, bi planteamendu egin ziren: 

1. Plan integrala izenekoan sartzea. Horrek, honako hau ekarriko zion 
Zaldibiako herriari: Zaldibiako ur guztiaren gestioa Ur Partzuergoaren 
esku geratzea, uraren prezioa, mantentze lanak, obra berriak, kobra- 
tzeak... Udalak ez zuen partzuergoan sartzeko sarrera tasarik (kano- 
na) ordaindu beharrik izango, baina, herriak azpiegitura guztia (ur 
zikinen estolderia, edangarriena, 4 gordailuak...) Partzuergoari eman 
beharko zion. Bada zerbait! Ez zen onartu, ez horixe!. 

2. Ur zikinekin bakarrik sartzea. Egoera horretan edateko uraren ges- 
tio guztia herritarren esku gelditzen zen eta ur zikinak Partzuergoak 
kudeatuko zituen. Egoera hori aurre egiteko, udalak Partzuergoari 
245.000€ (kanona) ordaindu behar zion azpiegitura tasatzat. Eta 
hori ere ez zen onartu. 

Egoera konpondu eta irtenbide bat bilatze aldera, azterketa bat egitea 
erabaki zen zenbait gairen inguruan: ur zikinen sarea aztertu, araztegi 
propioa egin, mantentze kosteak... 2010. urterako burutu zen azterketa 
hori, eta bertan garbi ikusi zen egokiena ur zikinak Legorretako araztegi- 
ra bideratzea izango zela, nahiz eta jakin hori kaltegarria izango zela 
errekarentzat, ur gutxiago joango bait zen Gaintzako bidegurutzetik 
aurrera. Gaintzako ur zikinak Zaldibiako errekara bideratu dituztela apro- 
betxatuz, Foru Aldundiarekin eta Ur Partzuergoarekin hainbat bilera egin 
ondoren, ondorengoa adostu du Zaldibiako Udalak: 

• Zaldibitarrok Ur Partzuergoan sartzen gara, baina ur zikinekin baka- 
rrik. 

• Zaldibiako Udalak ez du orain arteko azpiegitura tasarik ordaindu 
behar. (285.000€ inguru.). Sartu ondoren, kanon hori, gutxi gora 
behera 2023 urtera arte ordaintzen jarraitu beharko da. 

• Ur zikinak garbitzen hasten direnean, eta gaur egungo datuak kon- 
tutan izanda, kanona 27.000 € kostatuko da eta garbiketa 88.000 €, 
urtean guztira 115.000€ kostatuko zaigu, dena den neurketak egin 
beharko dira. 

• Zaldibiako Udalak ur zikinen sare nagusia debalde ematen dio Ur 
Partzuergoari, hark kudeatu dezan. 

• Ur Partzuergoak, ez dauka Zaldibia eta Gaintzako bidegurutze arte- 
ko estolderia berria egin beharrik Gaintzako ur zikinak bideratzeko, 
azterketaren emaitzak kontutan hartuta dagoena nahikoa delako eta 
egoera onean dagoelako. 

• Ur Partzuergoak eta Foru Aldundiak bukatuko dute falta den estolde- 
ria zatia. 

Beraz, une honetan honela dago Zaldibiako ur zerbitzuaren egoera: ur 
edangarria etxe guztietara jarrita eta gestioa herriaren esku, eta ur zikinen 
gestioa Gipuzkoako Ur Partzuergoaren esku. 

Denon artean eraiki dezagun herria 



Arau subsidiarioak 

Une honetan, Zaldibiako arau 
subsidiarioak lantzen ari direla 
aprobetxatuz, gaiaren inguruan 
herritarrek zein iritzi duten jakiteko duela 
zenbait hilabete inkesta bat egin zen 
herrian. 50 bat lagunek bete zuten 
inkesta. 

Bertan egiten zen galdera bati, Nolako 
Zaldibia nahi zenuke aurrerantzean? 
Emandako erantzunak irakurri ondoren, 
garbi ikusten da gehiengo batek 
1.500etik 2.000 biztanle inguruko herria 
nahi duela. Beraz, gutxi gora behera 
orain den modukoa, hazkunde 
izugarririk gabea. 

Beste galdera garrantzitsuenetako bat 
industria gunei buruzkoa izan zen, eta 
emandako erantzunak kontutan hartuta, 
ez da industria guneak handitzeko 
beharrik ikusten, daudenak osatuta 
nahikoa izango litzateke. 
Nolako Udaletxea nahi zenuke?, 
galderari erantzunez, zerbitzu guztiak 
(udaletxea, kultura etxea, bake 
epaitegia...) bateratuko zituen beheko 
solairua eta bi pisuko eraikuntza bat 
jotzen zuen egokiena gehiengo batek, 
ikusi egin beharko da nola gauzatu. 
Aipatutako galdera horietaz aparte, 
beste hainbat atal ere ukitu ziren inkesta 
horretan, baina atera dugun ondorio 
garrantzitsuena zera da: zenbait arazori 
irtenbidea emate aldera, hala nola, 
txabolak, baserri lurrak, etxe babestuak... 
herritarrok arau subsidiarioei bultzada 
bat ematea eta ahal den azkarren 
amaitzea nahi dugula. 





Etxebizitzak 

Goian aipatutako inkesta kontuan 
izanda, datozen 4 urteetarako, 
(edo gehiagorako ere) orain erai- 
kitzen ari diren etxebizitzez gain, 
laster egiten hasiko diren Ibar- 
guren azpi 2. fasekoak, Beheko 
Zelaia, Ermentari, eta abarrekin, 
nahikoa dela pentsatzen dugu, 
aurrera begira ez da zeregin horretarako lur zoru gehiago izendatzea 
ikusten. 

Ibarguren azpiko 2. faseari buruz aipatzekoa da hasera batean 52 etxe- 
bizitza egitea aurreikusten bazen ere, azkenean 72 izango dira. 
Aprobetxamendua, hau da, altuera eta azalera mantendu egin dira, 
baina azpian aurreikusita zeuden lokal komertzialak etxebizitza bihurtzen 
dira eta etxebizitzen neurria ere aldatu egiten da. 
Aldaketa horren truke, eraiki behar diren etxebizitzetatik 29 tasatuak izan- 
go dira, promotoreak urbanizazioa hilerriraino luzatzeko konpromisoa 
hartu du, eta herri-gunearekiko (plaza) lotura Larraitzerako bidearen 
azpitik egingo den tunel txiki baten bidez egingo da, bidea gurutzatzeak 
ekar ditzakeen arriskuak gutxituz. 

Eraikitzen ari diren etxe berrien aurreko plazan umeentzako parke bat 
eta komun publikoak eraikiko dituzte. 



Urtesabelgo obra 




Estatu espainiarretik jasoriko 

diruaren bidez, Urtesabel auzoko 

urak banatzeko egitasmoa burutu 

da. Horrela, herri gunetik gertu 

dagoen auzo honetako ur guztiak 

banatu eta jasotzeko beharrari 

erantzun zaio. Bide batez, berta- 

ko bideak zuen egoera kaxkarrari ere erantzun zaio, eta bizilagunek 

egindako hainbat eskaera ere bideratu dira. 



Goskindiko depositua 
berritzeko lanak 

Aurrez aipatutako laguntza apro- 
betxatuz, Goskindiko ur depositu 
nagusiari ere berritu bat eman 
zaio. Zuen beharrari osotasunean 
erantzun ez bazaio ere, laguntza 
iritsi den heinean, gutxieneko 
egokitzapenak egin dira. 




Kulturab 




Kultura: zaindu, erein eta sustatu 



Herriko tradizioak 

Herrian bizirik dirauten ospakizunei eutsi 
egin behar zaie: Santa Fe festak, 
auzoetako festak (Saturdiko festak, 
Txamarretxeko festak, Aiestaran erreka 
auzoko festak...), San Isidro eguna, 
San Juan bezpera, herri kirolak 
antolatu... 

Euskal identitatea indartzeko eta 
herriaren barne kohesioa sendotzeko 
helburuaz, irizpide aurrerazaletan 
oinarriturik eta egungo errealitateak 
eskatzen dituen egokitzapenak eginez. 



Herri ekimena 

Herri elkarteei eman behar zaie lehentasuna: euskal identitatea herrian 
sendotzeko bidean, herriko kultur elkarteak gune aktibo eta eraginkorrak 
izan daitezen, urteko aurrekontuetan partida egokiak bideratu dira. 
Halaber, urteko plangintzan eurei dagokien atalaren berri izateko harre- 
man zuzena landu da beraiekin eta aurrerantzean ere horrela izan behar 
dela uste dugu. Horrela jakingo baitugu, hain zuzen ere, zein diren talde 
bakoitzaren indar-guneak eta ahuleziak. 

Historia 

Euskal Herriaren historiaren zati bat 
ezagutzera emateko, Euskal Herriaren 
bilakaera historikoa ezagutzeko 
ekimenak antolatu dira, hala nola: Gerra 
garaian fusilatutako hilobien erakusketa: 
"Hilotzak hobietatik atereaz, duintasunak 
berreskuratuz" Aranzadiren erakusketa 
jarri zen ikusgai iazko irailean antzokian. 

Gai honi lotuz, hitzaldi bat ere eman 
zuten Aranzadikoek, eta antzezlan bat 
ere antzeztu zuen Andoaingo talde 
batek. 

Era berean, herriko zenbait elkarterekin 
batera antolatutako ekitaldi batean, 
garai batean garia nola lantzen zen ere 
erakutsi zen dokumental baten eta 
hitzaldi baten bidez aurtengo martxoan. 

Eta bide horretatik jarraitu behar dela 
uste dugu. 








Musika eskola 

Baziren urte batzuk musika eskolan zebiltzan zaldibitarrak han eta 
hemen sakabanatuta zebiltzala euren klaseak hartzen (batzuk kultur etxe 
zaharrean, beste batzuk antzokian...). 

Horri irtenbidea eman nahian, eta ate bat baino gehiago jo ondoren, 
egokiena lehen liburutegia zegoen lekuan gela batzuk egin eta klase 
guztiak bertan ematea zela erabaki zen. Hori guztia, Eusko Jaurlaritzatik 
lortutako dirulaguntza bati esker egin ahal izan da. 

Ludoteka 

Hauexek dira esku artean izan ditugun beste 2 gai potolo. Haur eta gaz- 

tetxoekin lotuak dauden gaiak, hain zuzen ere. 

Aide batetik, ez dugu uste, eta zenbait gurasok horrelaxe jakinarazi digu- 

te, gaur egun "Ludoteka" izenez ezagutzen dugun gelak dagoen eskae- 

rari erantzuten dionik herrian. 

Izan ere, gela bakarra izatean, bertan adin guztietako haurrak batera 

egoten dira, material guztia nahastuta eta adin bakoitzarentzat apropo- 

sak diren jostailuak, jokoak, margoak... bereizi gabe. 

Horri irtenbide egokia emate aldera guraso eta talde ezberdinekin elkar 

lanean proiektu bat martxan jartzea da. 

Proiektu horretan 0-3 urte bitarteko haurrak gela batean sartuko genituz- 

ke eta 4 urtetik aurrerakoak bestean. Dagoeneko bilerak eginak ditugu 

eskolako guraso elkarteko zenbait gurasorekin eta bigarren solairuko 2 

gelak zerbitzu hau emateko egokitu, ardurak banatu eta proiektua behar 

den bezala abian jartzekotan gara. 




Kultura & 



Kirola 

Urteko plangintzan eurei dago- 
kien atalaren berri izateko harre- 
man zuzena mantendu da kirol 
taldeekin. Horrela jakin dugu, hain 
zuzen ere, zein diren talde bakoi- 
tzaren indar-guneak eta ahule- 
ziak. Ahaleginak egiten dira, herri- 
ko neska-mutilek euren gustuko 
kirola egiteko herrian bertan tal- 
deak izan ditzaten (futbola, saski 
baloia...), kanpoko herrietara joan 
beharrik izan gabe. 





Euskara 

Udalaren Euskararen Udal Ordenan- 

tzari jarraipen zuzena egiten zaio. 

Lurraldetasunezko irizpidea ematen 

dio Zaldibiako Udalak euskararen 

erabilerari, euskara Zaldibiako udal 

jardueraren eta udalerriaren hizkuntza 

ofiziala bihurtuz. Udal ordenantzak 

dioena zorrotz bete behar dela uste dugu. 

Etorkinen integrazioa sustatzeko, euskara ikasteko aukera eskaintzen zaie 

herrira etortzen diren etorkinei dirulaguntzak emanez eta aurrerantzean 

ere horrela egin beharko litzakeela uste dugu. Era berean, diruz laguntzen 

dira baita euskara lantzeko eta sakontzeko egiten diren ikastaroak ere. 

Era berean, kontuan izan behar dugu Zaldibiako Udala UEMA (Udalerri 

Euskaldunen Mankomunitatea) elkartean sartuta dagoela eta horrek bere 

zerbitzuak eskaintzen dizkiola udalari, hala nola, aholkularitza, langileak 

trebatzeko ikastaroak, inprimaki ereduak... 

Kultura teknikariari laguntzaile bat jarri beharra 

Denok dakigu gaur egunean 

dugun kultura teknikariak bere 

gain hartzen dituela liburutegiari, 

kulturari eta kirolari dagozkien Ian 

guztiak. Eta horrek, zenbaitetan, 

gauza guztietara iristeko ezintasu- 

na ekartzen diola. 

Behin baino gehiagotan ikusi izan 

dugu hori eta laguntzaile baten 

beharra aldarrikatu ere bai. Hori 

horrela, egoeraren diagnosia egin 

ondoren, egun erdiko lana egingo lukeen laguntzaile bat jartzea ezin- 

bestekoa dela ikusten dugu. Momentu honetan, pertsona hori kontrata- 

tzeko tramiteak egiten ari dira. 




Gaztetxoentzako lokala 

Gaztetxoen kasuan ere (11-15 urte 
bitarteko neska-mutilak), nabaria zen 
herrian hutsune bat genuela ume eta 
gazte artean dagoen tarte horretako 
herritarren aisialdirako. Eta horrelaxe 
adierazi zen zenbait gaztetxok eta 
gurasok egindako eskaeren bidez. 

Horretarako lokal bat bideratu beharra 
ikusten bazen ere, bertan ez da horien 
eskariak betetzera bakarrik mugatu, 
dinamika horretan gurasoen lana, 
gaztetxoen euren lana (arauak jarri, 
ekintza ezberdinak antolatu...) bilatzea 
izan da jorratu dena. 

Eta horrelaxe bideratu da egitasmoa, 
gurasoak eta neska-mutilak denak 
inplikatuz. Azken batean, Herrigintza 
lana, herritar guztion lana delako eta 
herri bizia nahi dugulako. 





Zerbitzuak 




Lan egiteko beste modu bat 



Auzolana 

Zerbitzu eta Ongizatearen esparruan 
premiak asko eta bitartekoak urri izan 
ohi direla ikasi genuen hasi orduko. 
Lanean hastearekin bat ohartu ginen 
hilerriak zuen egoera tamalgarriaz, 
gainera, aurreko udal taldeak lekuz 
aldatzeko izan zuen tentaldia medio, 
hainbat herritarrek hilerria auzolanean 
txukuntzeko proposamenari heldu 
genion. 

Eguneroko jardunean ohartzen ez 
bagara ere, hilerria gure errealitatearen 
zati da. Maiz, gehien maite ditugunak 
agurtzen ditugun lekua edo zenbaitek 
bisitatu ere egiten duen tokia. Herritar 
batzuentzat amaiera irudikatzen du, 
beste batzuentzat hasiera, badira 
tarteko pausu bezala ulertzen dutenak 
ere. Era guztietara, errespetu eta 
duintasunez jantzi beharreko lekua, 
inondik ere. 

AUZOLANA aukera, behar eta tresna 
modura hartuz, guztion artean hilerria 
eta inguruak txukundu eta duintasunez 
janztea lortu dugulakoan gaude. 
Bide beretik, aurrerago azalduko 
zaizuen moduan, hileta zibilak burutu 
ahal izateko udal ordenantza ere onartu 
dugu. 



Biloreri irtenbidea 

Zaldibiak une honetan duen beste arazoetako bat, eta ez txikiena, Bilore 
da. 

Urte askotan zaldibitar askoren bizibide eta sostengu izan dena, orain 
lapurren kabi eta kutsaduraren gune bihurtu da. 
Horri irtenbidea ematea zuzenean gure esku ez dagoen arren, ilbeltzaren 
bukaeran herrian zabaldu zen usainak eta keak beste urrats batzuk eman 
beharra adierazi zigun. Eta ondoren egin zen herri batzarrean segidan 
aipatzen diren erabakiak hartu ziren, besteak beste: sinadura biltzea, 
prentsara oharrak bidaltzea, kontzentrazioak egitea Bilore aurrean... 
Ekintza horietako asko burutu dira dagoeneko, baina aurrerantzean ere 
administrazioari presio egiten jarraitu beharko gatzaizkio, bilerak eskatu, 
bildutako 680 sinadurak eraman, ... ea zerbait egiten duten, gutxienez 
eraikuntza bota eta kutsadura garbitu. 

Zerbitzuak 



Kaleko urbanizazioa 

Oso agerikoa izaten ari da kaleko urbanizazioa egin zenean ez zirela 

gauzak behar bezala egin. 

Ur putzu handiak sortzen dira bide eta espaloietan, eta horrez gain, auto- 

busaren joan etorriak direla medio, plaza inguruan behin baino gehiago- 

tan zorua egokitu behar izan da. Baita Albitxerri inguruan ere, bertako 

espaloia altxa eta berriz jarri behar izan baita. 

Horrez gain, dagoeneko aurreikusten da hainbat lekutan arazoak izango 

direla, Kanpaindegi atzeko bidean, esate baterako. 




Argi sarea 

Buruhauste ugari izan dira argi sare 
publikoaren inguruan. Albistegietan 
entzuten ziren arazoak herriraino iritsi 
dira. Azken garaietan kobre lapurretak 
zabaldu egin dira eta gure herria ez da 
libratu. 

Aiestaran erreka auzoko argiek eta 
parke botanikoan daudenek behin baino 
gehiagotan jasan dituzte lapurreta 
horiek. Esate baterako, parke 
botanikoan lau aldiz konpondu da argi 
sarea eta konpondu den bakoitzean 
handik astebetera berriro saiatu dira 
lapurtzen, azkenengoan kobrearen 
ordez aluminioa topatu dutenez bertan 
utzi dute. Lapurreten arazoarekin 
batera bestelako arazoak ere izan dira. 
Ezezagun batzuek, parke botanikoko 
argiteria guztia txikitu baitzuten jarri zen 
egun berean, herrikojaien hasieran. 
Horren ondorioz, hilabete luzez ez da 
argirik izan, eta esan beharrik ere ez 
dago, horrek izugarrizko koste 
ekonomikoa suposatu diola Zaldibiako 
herriari. 

Zerbitzuak 



Garbiketako makina 

Kale garbiketa egiteko aurreko udal 
taldeak erosiriko makina gordetzeko 
lekurik ez eta garaje partikular batean 
zegoen gordeta eta geldi. Aurreko udal 
arduradunek ez zuten langileekin 
kontatu 60.000 euroko makina berria 
erosterakoan, ezta egin behar zuen lana 
egiteko tokirik izango ote zuen ere. 
Zaldibiako espaloi gehienetan Ian 
egiterik ez duen makina erosi zuten eta 
gainera, bera non gorde ez zegoelako 
obrak egin behar izan ziren plazako 
biltegian. 




Autoaren erabilera zuzentzen 

Autoaren erabilera zuzentzeko kanpaina. Ez da berria autoen erabilerak 

sortzen dituen arazoen gaia. Baina, behingoz gaiari adarretatik heldu eta 

sentsibilizazio kanpaina bat jarri zen martxan. 

Gai hau ez da egun batetik bestera konpontzen, heziketa kontua da eta 

horrek, Ian iraunkorra eskatzen du. Hori horrela, sentsibilizazioa eta neu- 

rri zuzentzaile lanak beteko zituzten pibotak jarri dira herrian zehar. 

Oraindik bide luzea dugu egiteko, baina guztion artean lortuko dugula- 

koan gaude. 

Eskolako eremua autorik gabe. Oinezkoari lehentasuna emate aldera, 

autoek jandako eremuak berreskuratzen saiatu da pixkanaka. Plaza ingu- 

ruaren antzera, Lardizabal herri eskolako ingurua ere oinezkoentzako 

eremu bezala babestu da. 

Plaza azkenean autorik gabe. Nahi baino gehiago luzatu bazen ere, 

azkenean plazarekin zegoen zorra kitatu zen. Orain, Albitxerri atzetik 

bideratzen da ibilgailuen joan etorria. 

Zamalanetarako gunea. Gaur gaurkoz zeregin horretarako izendatuta 

dago goiko okindegi aurreko aparkalekua. 

Balorazio fasean badago ere, maiz bere funtzioa bete ezinik geratzen da, 

izan ere, zenbaitek bere auto edo furgoneta aparkatzeko erabiltzen du, 

eta horrek oztopatu egiten du zamalanetarako aukera. Plazan, berriz, 

autobus geltokia erabiltzen da zamalanetarako, gune hori erabat arindu- 

ko da goiko kaleko autobus geltokia egiten denean, autobusak bertan 

itxarongo baitu. 

Kontsumitzaileen arretarako bulegoa 

Kontsumitzaileen arretarako bulegoa herrian: Hainbat urtez ordaindu 
izan da zerbitzu hori, eta azkenean lortu da zerbitzua hilean behin 
Zaldibian izatea. Zehazki, hileko lehen asteartean eskaintzen da zerbit- 
zua udaletxeko 2. solairuan. 



Zerbitzuak 



Zaborra eta hondakinak 

Esparru honetan bide luzea dugu egiteko. Jakingo duzuen bezala, 
Usurbilen, Hernanin eta Oiartzunen, besteak beste, abian jarri dute hon- 
dakinak atez ate biltzeko sistema. Laster, Arrasate, Aretxabaleta eta ingu- 
ruko herriak ere jauzia ematekoak dira. Goierrin urrun gaude oraindik, 
baina bidea egiten hasiak gara eta pausu batzuk emanak ditugu. 
Entzungo zenuten, Sasietan 5. edukiontzia jartzeko egitasmoa onartu 
zenean, Goierriko 7 alkatek eta 51 zinegotzik gaur egunean zaborra bil- 
tzeko dauden sistema ezberdinen inguruko azterketa bat eskatu ziotela 
Sasieta Mankomunitateari. Zergatik eskaera? Bada, inolako azterketarik 
egin gabe jarri nahi dutelako 5. edukiontzia Goierriko herri guztietan, eta 
gaur egunean badira 5. edukiontziarenak baino emaitza hobeak ema- 
ten dituzten zaborra biltzeko sistemak; Atez ateko sistema, adibidez. 
Azkenean, Sasieta Mankomunitateak azterketa independente bat egitea 
erabaki du bilketa sistemen inguruan, eta horren arabera erabaki behar- 
ko da zein den bilketa sistema egokiena. Zaldibian argi dugu burugabe- 
keria dela gaur egun bilketa sistema bat txertatzea inolako azterketa- 
rik egin gabe. Horregatik, eta azterketa esku artean izan arte ez da egun- 
go sisteman dirurik eta esfortzurik gastatuko. 

Esfortzu eta saiakera askoren buruan lortu da Saturdiko bidegurutze 
inguruari zabortegi itxura kentzea, eta baita Biloreko sarrera atontzea ere 
(atez kanpokoa, noski). Egin beharreko bidearen luzera norainokoa den 
erakusten digute horrelako errealitateek. 

Hala ere, eta egungo bilketa hobetze aldera, lehen pausoak eman dira. 
Birziklatzeko hiru gune berri jarri dira, Ibaiondon, Txapeletxen eta 
Tejerian. Gainera, laugarren bat ere aurreikusten dugu herri sarreran, 
Elbarrena auzoko errotonda inguruan, alegia. 




Posta zerbitzua hobetzeko 

Aspaldiko arazoa bazen ere, Correos-ek 
helbidea zuzen ez zuten eskutitz guztiak 
bueltan bidaltzeko agindua eman izanak 
gauzak okertu zituen. 

Arazoak eta nahasmenduak sortu izan 
dira urte luzez betiko postariaren 
oporraldi edo eta gaixoaldietan. 
Zergatik? Maiz eskutitzen helbideak ez 
zetozelako bat Correos-eko eta udaleko 
helbideekin. 

Hori horrela, etxeetako zenbakiak 
banatu ziren, eskutitz bat ere bidali zen 
herritarrei euren akatsak zuzentzearen 
garrantziaz ohartaraziz eta maila handi 
batean, normaltasunez Ian egiten du 
posta zerbitzuak gaur egun. 

Horrez gain, larrialdietako anbulantziek 
etxeetako zenbakiak izaten dituzte 
erreferentzi gehienetan, eta zenbaki 
horiek modu ikusgarrian jartzeak 
horrelako kasuetan ere lagunduko du. 




O Berdintasuna 




Emakume eta gizonen 
arteko berdintasunerako plana 

dal Gobernu taldea osatzen 
duten kideen artean, badaude 
Zaldibiarako Emakume eta 
Gizonen arteko Berdintasunaren gaia 
lehentasunezkoa dela irizten dutenak. 
Kide hauek maila pertsonalean eta 
bakoitza bere esparrutik saiatu dira gaia 
lantzen, baina egindako lana 
sistematizatzeko beharra ikusi dute. 

Lanaren antolatzea da prozesu honen 
lehendabiziko pausoa, Berdintasun 
Diagnostiko honen bitartez, Zaldibiako 
emakume eta gizonen egoeraren 
inguruko ezagutza sakona lortzea da. 
Diagnostikoari esker identifikatu dira 
herrian berdintasuna lortzeko behar 
gehien duten esparruak, honela 
indarrak esparru hauetara bideratuz. 

Bestalde, Diagnostikoa egiteko proze- 
sua bera erabili nahi da herriko alderdi 
politikoetako kideak, udal langileak eta 
bestelako eragileak (elkarteak, gazte 
taldeak, eta abar.) berdintasun gaietara 
hurbildu eta sentsibilizatzeko. 



Zaldibiako Emakume eta Gizonen Diagnostikoaren helburu orokorra 
herriko gizon eta emakumeen errealitatearen ezagutza sakona lortzea 
da, euren arazoak identifikatu eta gizon-emakumeen berdintasunean 
aurrera egiteko oinarrizkoak diren esku-hartze eremuak definitzea. 
Bide batez, diagnostikoa egiteko prozesu bera gaiaren inguruan oina- 
rrizko prestakuntza bat emateko eta parte hartzaile guztiak sentsibiliza- 
tzeko baliatu nahi da. 

Helburu orokor hauek lortzeko ezinbestekoa da jarraian aipatzen diren 
helburu zehatzak betetzea: 

• Eremu ezberdinetan (Ian munduan, kulturan, osasunean, politikan, kiro- 
letan, gizarte gaietan, eta abar.) Zaldibiako emakume eta gizonen arte- 
an egon litezkeen ezberdintasunak identifikatzea eta emakumeak ahal- 
duntzeko oztopoak eta indar-guneak zehaztea. 

• Udal baliabide eta zerbitzuen erabilpenean, dirulaguntzak, azpiegitura 
publikoak (kultura-etxea, liburutegia, kirol instalazioak, etab.) gizon- 
emakumeen artean dauden ezberdintasunak zehaztea eta oinarrian 
dauden arrazoietan sakontzea. 

• Emakume eta gizonen ardura eta inplikazio mailak aztertzea etxeko 
lanen banaketan, aisialdirako denboraren erabileran, zaintza lanetan, 
eta abarretan. 

• Emakumeen aurkako indarkeriaren fenomenoak Zaldibian duen nola- 
kotasuna ezagutzea. 

• Udaleko langileek berdintasun gaien inguruan duten ezagutza eta 
sentsibilizazio maila ezagutzea, haien zereginetan genero ikuspegia 
txertatzeko dituzten aukerak eta zailtasunak jasotzea. 

Herriko eragile politiko, talde, elkarte eta abarrek berdintasun gaien ingu- 
ruan duten ezagutza eta konpromiso maila ezagutzea eta haiekin Ian 
egiteko ildoak identifikatzea. 



Gizarte ongizatea 




Duintasunak ez du preziorik 




zken urteetako beherakada 
ekonomikoa eta krisia direla 
medio, behar sozialak, 
pobrezia eta gizarte bazterketa ia 
bikoiztu egin dira euskal jendartean: 
gaur egunean 178.000tik gora herritar 
bizi dira, langabezian Hego Euskal 
Herrian, gizartetik baztertuak eta 
bizirauteko baliabiderik gabe; beste 
batzuek, areago, iraun egiten dute, 
miseriazko pentsioak jasotzen baitituzte. 

Gero eta murrizketa handiagoarekin 
inposatzen zaigu politika soziala. 
Laguntzak murriztu arren, Zaldibian 
laguntza eta zerbitzuei eusteko apustua 
egin da. 

Horretarako, laguntza sozialetarako 
bideratzen duen dirua handituz joango 
da, ezinbestean. Horren erakusle dira 
herrian lehen eskutik eskaintzen diren 
hainbatzerbitzu: 



Etxez etxeko laguntza: 

Zaldibiako Udalak zuzenean kudeatzen du etxez etxeko laguntza. 
Eguneroko oinarrizko zereginak euren kasa burutzeko arazoak dituzten 
pertsona edo familiei zuzendua dago eta zaldibiarron bizi-kalitatea 
hobetzea du helburu. Zerbitzu publikoa da eta zuzenean kudeatzen da 
udaleko gizarte arlotik. 

Gizarte langile berria: 

Jakinaren gainean egongo zarete dagoeneko, hainbat herrirekin bate- 
ra elkar banatzen dugula gizarte teknikaria (Itsasondo, Legorreta, 
Gaintza, ...). Une honetan, ordea, eta esparru honetan azken urteetan 
pilatu den Ian karga dela eta, dauden baliabideekin ezin zaio behar 
bezalako erantzuna eman eskaerari. Hori horrela, bigarren teknikari bat 
kontratatuko da zerbitzua hobetu eta aspaldi hartu zen erabakia gau- 
zatzeko asmoz. 

Hileta zibilak egiteko arautegia 

Hileta zibilak egin ahal izateko arautegia 

onartu da. Zaldibiako gizarte zibila osa- 

tzen duten familiek, adiskideek, erakunde- 

ek edo taldeek beren hildakoak omentzeko 

edo horiek agurtzeko egin nahi dituzten 

ekitaldiak baimentzeko arauak jaso dituen 

ordenantza abian da, hala, pertsona 

horien ekarpenak edo balio etikoak edota gizatiarrak onartzeko. 

Gaur egungo gizartean ezinbestekoa da hildakoen aldeko hileta edo 

agur zibilak egiteko aukera ematea, erlijiorik gabe bizitzea aukeratu dute- 

nen omenez halako ospakizun duin nahiz pertsonala egin ahal izateko, 

zenduaren bizitza ikuskeraren araberako ekitaldiak antolatzeko, alegia. 

Beraz, gure gizarteko erlijio guztien jarraitzaileek hildakoak omentzeko 

ospakizun liturgikoak antolatzeko tokiak edo tenpluak dituzten era bere- 

an, Zaldibiak gizartean gero eta eskaera handiagoa duen behar soziala- 

ri erantzun behar dio. 






Arkaka, herri-bide 

eta ganadu larrealdien inguruan 



raren interpretazio guneari 
dagokionez, bisita eskaera 
egin dutenei gunea erakusteko 
bideak jarri zaizkie, baina puntu 
honetatik haratago garbi dago herriak 
dituen bitartekoekin ezinezkoa dela 
proiektua aurrera eramatea. 
Era berean, eta horrela nahiko luketen 
herritarrei begira, aurrez horretan 
aritutako Gaztelu Elkarteko kideekin 
harremanetan jarri ondoren, Arrantza 
Eskola martxan jartzen saiatu da. 
Horiek, ordea, tokiak herritarren aldetik 
izan duen erantzun falta nabarmena 
azpimarratu ziguten eta beraz, 
Zentraleko putzua ahalik eta txukunen 
mantentzera mugatu da, Arrantza 
eskolarik gabe. 

Herri bideen berreskuratze plana 
martxan da. Garbi dago, asko galduak 
direla eta herri-bide guztiak sailkatzea 
ezinezko lana dela, baina aurrera 
eraman da auzo edo herri-bailara 
bakoitzeko aukeraketatxo bat. 
Oso Ian interesgarria da eta aurrera 
begira, herritarren elkarlanarekin, 
herriarenak diren bide eta ibilbide sarea 
osatzea da helburua. 



Tejeriko Goizane eraikinari dagokionez, herrian antzematen genuen 
informazio faltaren aurrean, Goimeneko kideekin harremanetan jarri eta 
2010-6-26/27an, Zaldibiako herritarrei zor zitzaien Goizaneren aurkezpen 
inaugurazioa egin zen. 

Proiektu honen xedea Gipuzkoako nekazaritza ekimen desberdinak sus- 
tatzea eta sendotzea da, beste sektore ekonomikoekin elkar uztartuz. 
Goizanek, horretarako oinarrizko logistika, ekonomia eta kudeaketarako 
baldintzak erraztea du helburu. 

Orain arte, ahuntz, erlezaintza, konposta eta haragi behiei buruzko ikas- 
taroak antolatu dira bertan, baita EHNEren urteko batzarra ere. 
Herri bideei lotura. Zaldibiatik Tejerira bitarteko herri bidea bide gorri 
bihurtzeko azterketa bat egin da, hasiera batean herri gunetik, Benta 
berri edo Otseitza baserriraino iritsiko dena. 

Martxoaren bukaeran, Gaztelu inguruko herri lurretan, aurrez diputazio- 
arekin adostuta zegoen mendi garbiketa martxan jarri da. Bestalde, lur 
horietan abereak edukitzea tokatzen ez zaienen aurrean zaintza areago- 
tuko du Foru Aldundiak. 

Gazteluko pistaren erabileraren inguruan, berriz, Mankomunitateko arau- 
dia hartu da eredutzat, hori horrela, 
eta araudi horren arabera, tokatzen 
zaienei bakarrik emango zaie ber- 
tan ibiltzeko aukera. Horiek, autoan 
eraman beharko dute banatuko 
zaien BAIMENDU txartela. 
Kasu berezietarako, BAIMENDU 
BEREZIA txartela eskuragarri izan- 
go da, horretarako bete behar den 
eskaera udalean beteta. 




Esku artean 




Esku artean 

ne honetan herrian dauden 
haur parkeen egoera kaxkarra 
dela medio eta kirol 
azpiegiturek duten berritu beharra 
ikusita, herriko indar eta inbertsioak 
eginkizun horretara bideratzea 
baloratzen da. 

Erein programan proiektu bat aurkeztu 
eta dirulaguntza lortu da. Zehazki 
%40ko finantziazioa oinarri izango duen 



dirulaguntza. 




Laguntza horri esker, (udalak %60a jarrita, noski ) ondorengo berrikuntza 
eta egokitzapenak egitea onartu du aipaturiko programak: 

• Olaldeko parke inguruan eta herriko plazan haur parke berriak jarriko 
dira. 

• Futbito zelaian hainbat berrikuntza egingo dira: atezaindegiak eta sas- 
kibaloi tresneria berritu, inguruko sarea berritu, belar artifizialezko 
zorua jarri (arautegiak eskatzen duen modukoa)... 

• Olaldeko parkean zehar haurrak ez garen baina bide horretan goazen 
jendearentzako, kirola eta gorputz lanketa egiteko baliagarri izango 
diren instalazioak jarriko dira. 

Aberriaren eguna 2011, 
argi berdea independentziari! 



01 1ko apirilaren 24an ospatuko dugu 

Aberriaren eguna. Aurten ere bada 

INDEPENDENTISTAK sareak egin duen 
deialdi nagusi bat. 

GERNIKA eta BAIGORRIn ospatuko da aurtengo 
Aberriaren eguna. Gernikan egun osoko ospaki- 
zun eta egitaraua antolatuko da espresuki. 
Baigorrin aldiz, Nafarroaren egunarekin bat egiten 
duenez, bi aldarrikapenak batu eta ekitaldi bate- 
ratua egingo da egitarauaren baitan. 

Aberriaren eguneko ospakizunetan parte hartze- 
ra deitzen zaituztegu, eta nola ez, urtero bezala 
IKURRINA ETXEKO BALKOIAN ZINTZILIKATZE- 
KO DEIA EGITEN DUGU! 



